ข้อบัญญัติตำบลสูงเนินข้อบัญญัติตำบลสูงเนินเรื่องการควบคุมระยะในการก่อสร้างหรือดัดแปลงอาคารในบางพื้นที่ พ.ศ. ๒๕๕๐ อาศัยอำนาจตามความในมาตรา ๑๐ (๑)แห่งพระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติม (ฉบับที่ ๓) พ.ศ. ๒๕๔๓ประกอบกับมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗แก้ไขเพิ่มเติม (ฉบับที่ ๕) พ.ศ. ๒๕๔๖ องค์การบริหารส่วนตำบลสูงเนินโดยได้รับความเห็นชอบจากสภาองค์การบริหารส่วนตำบลสูงเนินและโดยความเห็นชอบของนายอำเภอสูงเนิน จึงได้ตราข้อบัญญัติตำบลไว้ดังต่อไปนี้ข้อ ๑ ข้อบัญญัติตำบลนี้เรียกว่า ข้อบัญญัติตำบลสูงเนินเรื่อง การควบคุมระยะในการก่อสร้างหรือดัดแปลงอาคารในบางพื้นที่ พ.ศ. ๒๕๕๐ข้อ ๒[๑]ข้อบัญญัติตำบลนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปและจะใช้บังคับในพื้นที่ใดมีบริเวณเพียงใดให้เป็นอำนาจของเจ้าพนักงานท้องถิ่นที่จะประกาศกำหนดข้อ ๓ ความใดที่มิได้บัญญัติไว้ในข้อบัญญัติตำบลนี้ให้ถือปฏิบัติตามพระราชบัญญัติควบคุมอาคารพ.ศ. ๒๕๒๒ แก้ไขเพิ่มเติม (ฉบับที่ ๓) พ.ศ. ๒๕๔๓ตลอดจนกฎกระทรวงที่ได้ประกาศใช้บังคับตามพระราชบัญญัติควบคุมอาคาร พ.ศ. ๒๕๒๒และแก้ไขเพิ่มเติม (ฉบับที่ ๓) พ.ศ. ๒๕๔๓ข้อ ๔ ในข้อบัญญัติตำบลนี้ห้องแถว หมายความว่าอาคารที่ก่อสร้างต่อเนื่องกันเป็นแถวยาวตั้งแต่สองคูหาขึ้นไปมีผนังแบ่งอาคารเป็นคูหาและประกอบด้วยวัสดุไม่ทนไฟเป็นส่วนใหญ่ตึกแถว หมายความว่าอาคารที่ก่อสร้างต่อเนื่องกันเป็นแถวยาวตั้งแต่สองคูหาขึ้นไปมีผนังแบ่งอาคารเป็นคูหาและประกอบด้วยวัสดุทนไฟเป็นส่วนใหญ่บ้านแถว หมายความว่าห้องแถวหรือตึกแถวที่ใช้เป็นที่อยู่อาศัยซึ่งมีที่วางด้านหน้าและด้านหลังระหว่างรั้วหรือแนวเขตที่ดินกับตัวอาคารแต่ละคูหาและมีความสูงไม่เกินสามชั้นอาคารพาณิชย์ หมายความว่าอาคารที่ใช้เพื่อประโยชน์ในการพาณิชยกรรม หรือบริการธุรกิจ หรืออุตสาหกรรมที่ใช้เครื่องจักรที่มีกำลังการผลิตเทียบได้ไม่น้อยกว่า๕ แรงม้าและให้หมายความรวมถึงอาคารอื่นใดที่ก่อสร้างห่างจากถนนหรือทางสาธารณะไม่เกิน ๒๐เมตร ซึ่งอาจใช้เป็นอาคาร เพื่อประโยชน์ในการพาณิชยกรรมได้อาคารสาธารณะ หมายความว่าอาคารที่ใช้เพื่อประโยชน์ในการชุมชุมคนได้โดยทั่วไปเพื่อกิจกรรมทางราชการ การเมืองการศึกษา การศาสนา การสังคม การนันทนาการ หรือการพณิชยกรรม เช่น โรงมหรสพ หอประชุมโรงแรม โรงพยาบาล สถานศึกษา หอสมุด สนามกีฬากลางแจ้ง สนามกีฬาในร่ม ตลาดห้างสรรพสินค้า ศูนย์การค้า สถานบริการ ท่าอากาศยาน อุโมงค์ สะพานอาคารจอดรถสถานีรถ ท่าจอดเรือ โป๊ะจอดเรือ สุสาน ฌาปนสถาน ศาสนสถาน เป็นต้นคลังสินค้า หมายความว่าอาคารหรือส่วนหนึ่งส่วนใดของอาคารที่ใช้เป็นที่สำหรับเก็บสินค้า หรือสิ่งของเพื่อประโยชน์ทางการค้าหรืออุตสาหกรรมโรงงาน หมายความว่าอาคารหรือส่วนหนึ่งส่วนใดของอาคารที่ใช้เป็นโรงงานตามกฏหมายว่าด้วยโรงงานถนนสาธารณะ หมายความว่าถนนที่เปิดหรือยินยอมให้ประชาชนเข้าไป หรือใช้เป็นทางสัญจรได้ข้อ ๕ อาคารที่ก่อสร้างหรือดัดแปลงใกล้ถนนสาธารณะที่มีความกว้างน้อยกว่า ๖ เมตร ให้ร่นแนวอาคารห่างจากเขตทางอย่างน้อย ๒ เมตรอาคารที่สูงเกิน ๒ ชั้น หรือเกิน ๘ เมตร ห้องแถวตึกแถว บ้านแถว อาคารพาณิชย์ โรงงาน อาคารสาธารณะ หรือคลังสินค้าที่ก่อสร้างหรือดัดแปลงใกล้ถนนสาธารณะ๑) ถ้าถนนสาธารณะนั้นมีความกว้างน้อยกว่า ๑๐ เมตรให้ร่นแนวอาคารห่างจากเขตถนนอย่างน้อย ๒.๕ เมตร๒) ถ้าถนนสาธารณะนั้นมีความกว้าง ๑๐ เมตร ขึ้นไปให้ร่นแนวอาคารห่างจากเขตถนนอย่างน้อย ๓ เมตรข้อ ๖ การติดตั้งป้ายโฆษณาตัวป้ายและโครงสร้างสำหรับติดตั้งป้าย ให้เป็นไปตามเกณฑ์ดังต่อไปนี้๑) ป้ายหรือโครงป้ายที่ติดตั้งบนอาคารต้องห่างจากเขตทางหรือที่สาธารณะไม่น้อยกว่า ๕ เมตร๒) ป้ายหรือโครงสร้างที่ติดตั้งที่ผนังอาคารห้ามติดตั้งสูงกว่าตัวอาคารและห้ามยื่นล้ำออกไปเหนือหรือในเขตทางหรือที่สาธารณะ๓)ห้ามติดตั้งป้ายหรือโครงป้ายใต้กันสาดชั้นล่างของอาคาร เว้นแต่ป้ายแจ้งชื่อร้านที่ติดตั้งแนบผนังด้านหน้าของอาคารข้อ ๗ ผู้ใดฝ่าฝืนข้อบัญญัตินี้มีความผิดตาม ม.๖๗ แห่งพระราชบัญญัติควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๓) พ.ศ.๒๕๔๓ข้อ ๘ ให้นายกองค์การบริหารส่วนตำบลสูงเนินรักษาการให้เป็นไปตามข้อบัญญัตินี้และให้มีอำนาจออกระเบียบ คำสั่ง และประกาศเพื่อปฏิบัติการให้เป็นไปตามข้อบัญญัตินี้บทเฉพาะกาล ข้อ ๙ ข้อบัญญัตินี้ไม่ใช้บังคับกับอาคารซึ่งได้ยื่นขออนุญาตก่อสร้างหรือดัดแปลงอาคารก่อนวันที่ข้อบัญญัตินี้ใช้บังคับประกาศณ วันที่ ๒๒ มีนาคม พ.ศ. ๒๕๕๐สมบูรณ์สิงโหนายกองค์การบริหารส่วนตำบลสูงเนินโสรศ/ผู้จัดทำ๑๕มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๗๑ ง/หน้า ๔๕/๑๑ มิถุนายน ๒๕๕๐